Lefthanded

Kumpulan Lefthanded ialah sebuah kumpulan rock Malaysia yang ditubuhkan pada tahun 1979.

Kumpulan ini diketuai oleh Man Kidal. Pada asalnya mereka bergelar The Lefthanded tetapi kemudiannya perkataan Lefthanded sahaja dikekalkan.
Sejarah awal

Lefthanded telah ditubuhkan pada tahun 1979 di Johor Bahru, Johor dengan nama asalnya, The Lefthanded. Disitulah sekumpulan lima remaja muda berumur belasan tahun yang hampir sebaya iaitu Dolly (penyanyi), Man Kidal (gitar utama), Yus (gitar irama), Yan (bes) dan Man Dayak (dram). Nama The Lefthanded dipilih memandangkan ketua kumpulan merangkap gitaris utamanya, Man Kidal menulis dan bermain gitar menggunakan tangan kiri. Sebelum merakamkan album, The Lefthanded sudah aktif di pentas hiburan dan sering menjadi band pengiring untuk beberapa artis, antaranya Ramli Sarip, Sahara Yaakob dan Rahim Maarof. Perjalanan The Lefthanded direhatkan seketika apabila Man Kidal dan Yan (bes) menyertai kumpulan Search untuk membuat persembahan di kelab Red Rooster, menggantikan Hillary Ang dan Nasir Daud yang meninggalkan Search buat sementara waktu. Man Kidal dan Yan kemudiannya terlibat dalam penghasilan album pertama Search, Cinta Buatan Malaysia pada tahun 1985 di bawah label PolyGram.

Pada tahun 1986, Man Kidal dan Yan meninggalkan Search untuk mengaktifkan kembali Lefthanded bersama anggota asalnya, Man Dayak. Pada masa yang sama, Samad yang telah menggalas posisi gitar dalam menubuhkan kumpulan Down Wheels setelah ketiadaan Man Kidal sebelum itu turut menyertainya Man Kidal dan Yan di Down Wheels dikekalkan untuk mengaktifkan kembali menjadikan Lefthanded sebagai antara kumpulan rock terawal di Malaysia yang menampilkan dua hero gitar seperti Dave Murray dan Adrian Smith dari kumpulan Iron Maiden, sebuah kumpulan heavy metal terkemuka di barat.

Sepanjang karier mereka, Lefthanded telah beberapa kali betukar vokalis, antaranya Hamid, Rahim Maarof, Roy, Man Bai dan Nash. Bersama vokalis Roy, Lefthanded pernah menyertai siri konsert Battle Of The Bands yang dianjurkan oleh Ali Bakar melalui syarikat Box Office. Kemudian apabila ditawarkan untuk merakamkan lagu dalam album kompilasi Battle Of The Bands, Nash telah dibawa masuk sebagai vokalis tetap Lefthanded dan dari situlah, mereka mula mengikat kontrak dengan sebuah syarikat rakaman antarabangsa iaitu WEA (kini dikenali sebagai Warner Music). Pada penghujung tahun 1986, album sulung Lefthanded iaitu Keadilan mula mendarat di pasaran dengan Ramli Sarip bertindak sebagai penerbit album.

Bermula dengan album kedua Lefthanded berjudul Seruan pada tahun 1987, Lefthanded membawa masuk bekas anggota kumpulan Lizard iaitu Esa untuk memantapkan muzik Lefthanded dengan elemen keyboard. Kematangan dari segi penciptaan lagu mula terserlah menerusi album Evolusi pada tahun 1989.
Keahlian
Anggota Terkini

# Nashrudin bin Elias (Nash) - vokal
# Abdul Rahman bin Mahmood (Man Kidal) - gitar utama dan ketua kumpulan
Pemuzik Undangan:
# Rizal Abdul Halim (Ritz Metalasia) - gitar
# Halizor Hussein (Fly Halizor) - bes (dari kumpulan Projek Pistol)
# Mohd Hafiz bin Abdul Rahman (Hafiz Man Dayak) - dram
# Rozario Rasul (Rio) - keyboard
Bekas Ahli

# Abdul Samad bin Mian (Samad) - gitar (meninggal dunia pada 23 Oktober 2008)
# Amran bin Marsiman (Yan) - bes
# Abdul Rahman bin Othman (Man Dayak) - dram (meninggal dunia pada 15 Mac 2016)
# Esa Bin Ayob (Esa/Isa) - keyboard (meninggal dunia pada 8 April 2024)
# Ramli Sarip - vokal
# Syed Azlan bin Syed Abu Bakar (Arab) - vokal (meninggal dunia pada 12 November 2016)
# Tom Anuar - dram
Pertukaran ahli

Selepas album Evolusi (1989), Dato Nash penyanyi utama, Yan pemain gitar bes dan Man Dayak pemain dramnya meninggalkan Lefthanded dan digantikan buat sementara oleh penerbit album mereka sendiri iaitu Dato Ramli Sarip, John dan Tom Anuar. Dato Ramli sanggup mengambil tempat Dato Nash kerana tidak mahu Lefthanded berkubur begitu saja. Kemudian John telah keluar dari Lefthanded kerana John telah menyertai kumpulan Lestari dan Stings dan kekosongan itu digantikan oleh Yan telah kembali menyertai kumpulan Lefthanded. Dato Ramli dan Yan sempat merakamkan satu album berjudul Fanatisme (1990)bersama Lefthanded. Tom Anuar untuk dirakamkan album Fanatisme setelah ketiadaan Man Dayak. Selepas itu Yan pula meninggalkan kumpulan ini kerana akibat persefahaman mereka. Yan keluar dari Lefthanded kerana ingin kembali menyertai semula kumpulan Search yang pernah dianggotainya dulu dan digantikan oleh Man Rani. Tidak lama kemudian pada tahun 1993, Man Rani dan Tom Anuar pula meninggalkan kumpulan ini dan digantikan oleh Carlos dan Black.

Pada tahun 1994, Carlos dan Black telah dipecat dari kumpulan Lefthanded akibat ketagihan dadah dan heroin, Carlos dipecat dari Lefthanded kerana ingin menyertai kumpulan Lestari untuk menggantikan John yang keluar manakala Black ingin kembali menyertai semula kumpulan Wings untuk menggantikan Jojet yang keluar yang pernah dianggotainya dulu dan kekosongan itu digantikan oleh Yan dan Man Dayak telah kembali bersama Lefthanded. Penyanyi Arab dan pemain dram Tom Anuar juga menyertai Lefthanded apabila Lefthanded menjadi band jempuran untuk konsert Mr. Big di Stadium Merdeka, Kuala Lumpur pada tahun 1994. Konsert tersebut dirakamkan secara 'Live' dan dimuatkan di dalam album Nafas pada tahun 1996. Album tersebut juga mengandungi dua lagu baru yg dikaryakan oleh penyanyi Arab. Disebabkan jadual dan komitmen yg ketat, Man Kidal tidak dapat melibatkan diri dalam rakaman dua lagu baru tersebut.

Pada tahun 1997, Lefthanded memenangi Anugerah Album Rock terbaik untuk album Nafas di dalam Anugerah Industri Muzik Malaysia (AIM) 1997. Pada tahun yang sama, Lefthanded secara rasmi diramal berkubur kumpulan ini apabila Man Kidal meninggalkan Lefthanded dan menubuhkan "Lefthanded '97", yang turut disertai oleh Dato Nash, Sham Kamikaze, Eddie dan Lola XPDC manakala anggota Lefthanded telah mengambil keputusan untuk membawa haluan masing-masing. Pada tahun 1999, Lefthanded pula telah mengaktifkan kembali dengan line-up semula iaitu Nash (penyanyi), Samad (gitar), Yan (bes) dan Man Dayak (dram) untuk menghasilkan album Syurga & Neraka(1999) bersama Samad, yang juga memainkan peranan sebagai penerbit selain menjadi gitarist tunggal untuk album tersebut. Album ini juga dicalonkan antara finalis untuk Album Rock Terbaik di dalam Anugerah Industri Muzik Malaysia (AIM) 2000.

Pada tahun 2003, Man Kidal kembali semula dan album kompilasi Lefthanded - Reunion diterbitkan. Mereka juga membuat konsert 'Re-union' di Planet Hollywood dan juga rancangan konsert TV saluran Astro Siri Dari Studio Satu. Konsert Lefthanded di Planet Hollywood diadakan untuk kali kedua pada tahun 2006 tetapi kali ini tanpa kehadiran Samad.Konsert tersebut dirakam dan dijual semula dalam bentuk album berjudul Lefthanded - Live At Planet Hollywood 2006.
Kematian

Pada 23 Oktober 2008, Lefthanded kehilangan gitarisnya, Abdul Samad Mian atau Samad yang meninggal dunia pada usia 45 tahun kerana sesak nafas selepas terjatuh di pejabat abang beliau di Ampang. Selain bermain muzik, Allahyarham pernah menjadi pensyarah di Akademi Seni Budaya dan Warisan Kebangsaan (ASWARA) sejak tahun 2004.

Pada 15 Mac 2016, pemain dram Lefthanded, Man Dayak atau nama sebenarnya Abdul Rahman Othman, telah menghembuskan nafas terakhir pada usia 54 tahun akibat serangan jantung.

Pada 12 November tahun yang sama, bekas vokalis Lefthanded, Syed Azlan Syed Abu Bakar atau Arab pula kembali ke rahmatullah pada usia 50 tahun akibat komplikasi jantung.

Pada 8 April 2024, bekas pemain keyboard Lefthanded, Esa telah menghembuskan nafas terakhir pada usia 62 tahun di hospital Columbia Tebrau, Johor Bahru pada jam 7.40 malam akibat serangan jantung.
Diskografi

Album Studio
Album Kompilasi

* Seleksi Lagenda Lefthanded (1992)
# Ku Kehilangan Cinta Tiga dimensi
# Tiada lagi Kidungmu
# Kenangan Bersamamu
# Seruan
# Debunga Wangi
# Maya Persada
# Ku Di Halaman Rindu
# Semangat Lamina
# Pencinta
# Keindahan Sepi
# Restu Yang Abadi
# Satu Tidur Panjang
# Impian Setaman
# Lagenda Cinta

* Lefthanded Reunion (2003)
CD 1:
# Keadilan
# Ku Kehilangan Cinta Tiga Dimensi
# Sudi-Sudikah Dikau
# Debunga Wangi
# Lagenda Cinta
# Tiada Lagi Kidungmu
# Seruan
# Kenangan Bersamamu
# Alam Dan Pencipta
# Ku Di Halaman Rindu
# Sentuhan Kidal (Instrumental)
# Semangat Lamina (Live)
CD 2:
# Hidup Dan Perjuangan
# Maya Persada
# Bertemu Di Dalam Rock 'N' Roll
# Mengejar Pelangi
# Qabul
# Carilah
# Pencinta
# Arah Yang Hilang
# Semangat Lamina
# Satu Tidur Panjang
# Sutra
# Debunga Wangi (Live)

* Live & Unplugged at Planet Hollywood '06 (2006)
CD 1:
# [Live] - Seruan
# [Live] - Sudi-Sudikah Dikau
# [Live] - Keadilan
# [Live] - Lagenda Cinta
# [Live] - Lanun
# [Live] - Perfect Strangers
# [Live] - Debunga Wangi
# [Unplugged] - Ku Kehilangan Cinta Tiga Dimensi
# [Unplugged] - Kenangan Bersamamu
# [Unplugged] - Soldier Of Fortune
# [Unplugged] - Ku Di Halaman Rindu
CD 2:
# [Live] - Bertemu Di Dalam Rock 'N' Roll (Hattan)
# [Live] - Qabul (Instrumental)
# [Live] - Semangat Lamina (Yantzen)
# [Live] - Smoke On The Water (Hattan, Rahim Maarof & Yan)
# [Live] - Sentuhan Kidal (Instrumental)
# [Live] - Arah Yang Hilang (Muix Metalasia)
# [Live] - Ringan Dan Berat (Yan)
# [Live] - Pada Syurga Di Wajahmu (Nash)
# [Live] - Tiada Lagi Kidungmu
# [Encore] - Alam Dan Pencipta

* Memori Hit Lefthanded (2008)
CD1:
# Keadilan (4:05)
# Ku Kehilangan Cinta 3 Dimensi (4:35)
# Sudi-Sudikah Dikau (3:44)
# Debunga Wangi (5:22)
# Lagenda Cinta (4:14)
# Tiada Lagi Kidungmu (3:28)
# Seruan (5:08)
# Kenangan Bersamamu (4:36)
# Alam Dan Pencipta (5:19)
# Ku Di Halaman Rindu (5:21)
# Sentuhan Kidal (Instrumental) (3:17)
# Semangat Lamina (Live) (5:43)
CD2:
# Hidup Dan Perjuangan (3:02)
# Maya Persada (5:21)
# Bertemu Di Dalam Rock N Roll (4:31)
# Mengejar Pelangi (4:50)
# Qabul (5:00)
# Carilah (5:15)
# Pencinta (5:22)
# Arah Yang Hilang (7:44)
# Semangat Lamina (5:04)
# Satu Tidur Panjang (6:09)
# Sutra (5:27)
# Debunga Wangi (Live) (6:40)

* Lagenda Hit Lefthanded (2010)
CD 1:
# Tiada Lagi Kidungmu (3:27)
# Lagenda Cinta (4:12)
# Debunga Wangi (5:20)
# Keadilan (4:03)
# Kenangan Bersamamu (4:36)
# Sepanjang Riwayat Hidup (Untuk Ibu) (4:13)
# Mengejar Pelangi (4:50)
# Keindahan Sepi (4:17)
# Restu Yang Abadi (4:03)
# Sudi-Sudikah Dikau (3:42)
# Satu Tidur Panjang (6:10)
# Seruan (5:07)
CD 2:
# Ku Kehilangan Cinta Tiga Dimensi (4:34)
# Ku Di Halaman Rindu (5:20)
# Pencinta (4:13)
# Lanun (3:59)
# Maya Persada (4:50)
# Rockrama (4:43)
# Impian Setaman (4:55)
# Carilah (5:15)
# Hidup Dan Perjuangan (3:01)
# Sutra (5:26)
# Semangat Lamina (5:04)
# Perjalanan Cinta Abadi (5:32)
Filemografi
Anugerah

*
*
Rujukan


# http://carmahlms.com/Info_Muzik/IMarticles/IMlktn.htm
# Lefthanded dalam kenangan
# Lagenda Lefthanded
# Lefthanded - Kumpulan mungkin berpecah akhirnya
# Konsert tanpa Nash
#
#

Lefthanded
Lefthanded
Kumpulan-kumpulan rock dari Johor
Lefthanded
__FORCETOC__